joelniklaus/EU_Wikipedias huggingface dataset:
Andrew Sarauer

Andrew Sarauer (s. 17. marraskuuta 1984 Outlook, Saskatchewan) on kanadalais-unkarilainen jääkiekkoilija, joka edustaa Itävallan Erste Bank Eishockey Ligassa pelaavaa unkarilaista Alba Volán Székesfehérvária. Pelipaikaltaan 193 senttimetriä pitkä ja 93 kilogrammaa painava vasemmalta laukova Sarauer on vasen laitahyökkääjä.

Vancouver Canucks varasi Sarauerin numerolla 125 vuoden 2014 NHL:n varaustilaisuudessa. Hän ei kuitenkaan ikinä pelannut NHL:ssä. AHL:ssä Sarauer edusti Lake Erie Monstersia, Norfolk Admiralsia, Rockford IceHogsia ja Hershey Bearsia. Kauden 2011–2012 hän pelasi Tanskan Metal Ligaenin Frederikshavn White Hawksissa. Kaudeksi 2013–2014 Sarauer siirtyi Erste Bank Eishockey Ligan unkarilaisseuraan Alba Volán Székesfehérváriin. 

Sarauer edusti Unkarin jääkiekkomaajoukkuetta vuoden 2015 1. divisioonan MM-kilpailuissa, jotka päättyivät Unkarin osalta hopeaan ja nousuun pääsarjaan vuodeksi 2016. Sarauer valittiin turnauksen tähdistökentälliseen ja hän jakoi myös turnauksen pistepörssin voiton.

Lähteet 

Unkarilaiset jääkiekkoilijat
Kanadalaiset jääkiekkoilijat
Vancouver Canucksin varaamat pelaajat
Vuonna 1984 syntyneet
Elävät henkilöt
Išbi-Erra

Išbi-Erra (1953 eaa. - 1921 eaa., lyhyt kronologia, 2017 - 1985 keskipitkä kronologia, hallitsi 33 vuotta) oli Isinin 1.dynastian perustaja.

Sumerin aikana 

Isbi-erra oli alkujaan Uus-Sumerin viimeisen kuninkaan Ibbi-Sinin kenraali tai virkamies. Isbi-erra oli kotoisn Marista tai sinne määrätty. Tuohon aikaan Sumerissa oli kapinoita ja amorilaiset tunkeutuivat maahan. Urin kuningas Ibbi-Sin määräsi Isbi-erran ostamaan nälänhädästä kärsivälle Urin kaupungile viljaa. Mutta Isbi-Erra kirjoitti saavuttuaan Isiniin, ettei voi palasta amorilaisten uhan takia, kysyi kuninkaalta 600 laivaa lisää ja Isinin ja Nippurin kuvernöörin virkaa. Išbi-erra kaappasi vallan Isinissä ja julistautui kuninkaaksi. Hän alkoi laajentaa valtaansa. Urin kuningas ei voinut tätä estää, koska Isbi-Erra oli vienyt mukanaan suurimman osan maan armeijasta.

Dynastian perustaja 

Elamilaiset hyökkäsivät Uriin, ryöstivät ja hävittivät sen väkivaltaisesti ja veivät Ibbi-Sinin vangiksi Anshaniin.
Kun elamilaiset olivat hävittäneet Urin, isbi-Erra kykeni voittamaan amorilaiset ja elamilaiset. 
Isbi-erra pyrki säilyttämään sumerilaista perinnettä. Isbi-Erra ei kyennut luomaan suurta valtakuntaa, ksoka Eshnunna ja Assur olivat nousseet suurvalloiksi. Isbi-Erra valvoi ainakin iisniä, Nippuria, Uria ja Urukia.

Isbi-erran jälkeen valtaan tuli hänen poikansa Šu-ilišu.

Lähteet 

Babylonia
Hallitsijat
James Tomkins (jalkapalloilija)

James Oliver Charles Tomkins (s. 29. maaliskuuta 1989 Basildon) on englantilainen jalkapalloilija, joka edustaa Englannin valioliigassa pelaavaa Crystal Palacea. Oikeajalkainen Tomkins on pelipaikaltaan keskuspuolustaja.

Seurajoukkueura 
Tomkins on West Ham Unitedin kasvatti. Hän debytoi seuran edustusjoukkueessa Englannin valioliigassa maaliskuussa 2008 Evertonia vastaan. Saman vuoden joulukuussa hän oli lainalla Englannin mestaruussarjan Derby Countyssa pelaten seitsemässä ottelussa. Avausmaalinsa Valioliigassa Tomkins teki huhtikuussa 2009 Sunderlandin verkkoon. Kaudella 2010–2011 West Ham putosi mestaruussarjaan mutta kaudella 2011–2012 joukkue nousi pudotuspelien voittajana takaisin Valioliigaan ja Tomkins valittiin mestaruussarjan tähdistöjoukkueeseen. Hän teki tuolla kaudella neljä maalia 47 pelaamassaan mestaruussarjan ottelussa. Valioliigassa Tomkins pelasi West Hamin riveissä kaikkiaan 164 ottelua ja teki niissä neljä maalia. Heinäkuussa 2016 Tomkins siirtyi Crystal Palacen riveihin. Kauden 2018–2019 loppuun mennessä hän on pelannut Crystal Palacessa 81 Valioliigan ottelua ja tehnyt niissä seitsemän maalia.

Maajoukkueura 
Tomkins on edustanut Englantia kaikissa nuorten maajoukkueissa. Hän kuului alle 21-vuotiaiden joukkueeseen vuoden 2009 ikäluokan EM-kilpailuissa. Hän pelasi turnauksessa kahdessa ottelussa. Vuonna 2012 hän kuului Ison-Britannian maajoukkueeseen kesäolympialaisissa Lontoossa. Hän pelasi turnauksessa yhdessä ottelussa.

Saavutukset 
Seurajoukkuetasolla
Englannin mestaruussarjan play-offien voitto: 2011–2012

Henkilökohtainen
Englannin mestaruussarjan tähdistöjoukkue: 2011–2012

Lähteet 

Englantilaiset jalkapalloilijat
Vuonna 1989 syntyneet
Elävät henkilöt
Joan G. Robinson

Joan Mary Gale Robinson (o.s. Thomas; 10. helmikuuta 1910 Gerrards Cross, Buckinghamshire, Englanti – 20. elokuuta 1988 King’s Lynn, Norfolk) oli englantilainen lasten- ja nuortenkirjailija ja kuvittaja. Hän opiskeli taidetta Chelsea Illustrators Studiossa ja kuvitti aluksi muiden kirjailijoiden teoksia. Hän alkoi kirjoittaa ja kuvittaa omia kertomuksiaan 1930-luvulla. Hän julkaisi lastenkirjasarjoja ja nuorisoromaaneja sekä tyttönimellään että avionimellään ja työskenteli myös yhdessä aviomiehensä Richard Gavin Robinsonin kanssa heidän avioiduttuaan vuonna 1941. He asuivat King’s Lynnissä Norfolkissa.

Studio Ghiblin elokuva Marnie – tyttö ikkunassa perustuu hänen romaaniinsa When Marnie Was There (1967), joka on suomennettu vuonna 1970 nimellä Tyttö ikkunassa.


Teoksia
 A Stands for Angel (1939)
 God of All Things (1948)
 The Teddy Robinson -sarja
 Dear Teddy Robinson (1956)
 Teddy Robinson Himself (1957)
 More About Teddy Robinson (1964)
 Keeping Up with Teddy Robinson (1965)
 About Teddy Robinson (1974)
 Mary-Mary-sarja
 Madam Mary-Mary (1957)
 More Mary-Mary (1958)
 Mary-Mary Stories (1965)
 When Marnie Was There (1967)
 Charley eli The Girl Who Ran Away (1969)
 The House in the Square (1972)
 The Summer Suprise (1977)
 Meg and Maxie eli The Sea Witch (1979)

Lähteet

Internet
 Joan Gale Robinson Papers. University of Southern Mississippi.
 Joan G Robinson. Fantastic Fiction.

Viitteet

Vuonna 1910 syntyneet
Vuonna 1988 kuolleet
Englantilaiset lasten- ja nuortenkirjailijat
Englantilaiset kuvittajat
Folktribunen

Folktribunen oli Helsingissä vuosina 1907–1910 ilmestynyt ruotsinkielinen sosiaalidemokraattinen aikakauslehti.

Alaotsikolla socialdemokratisk månadsskrift ilmestynyt Folktribunen perustettiin Sosialistisen Aikakauslehden ruotsinkieliseksi vastineeksi. Sen julkaisija ja vastaava toimittaja oli Ivar Hörhammer. Toimituskuntaan kuuluivat Ture Janson, Georg W. Johansson ja Yrjö Sirola sekä myöhemmin K. H. Wiik ja Edvard Gylling. Lehden tarkoituksena oli käsitellä ajankohtaisia taloudellisia ja sosiaalisia kysymyksiä sekä toimia suomen- ja ruotsinkielisen työväenliikkeen yhdyssiteenä. Sosialistiseen Aikakauslehteen verrattuna Folktribunenissa oli melko vähän teoreettisia artikkeleita, mutta sen sivuilla näkyivät ruotsinkielisen työväenliikkeen revisionistiset piirteet. Lehti julkaisi myös kaunokirjallisuutta sekä kirjallisuusarvosteluja ja kirjaesittelyjä. Levikki jäi alle tuhannen tilaajan ja ilmestyminen muuttui epäsäännölliseksi, kunnes lehti lakkasi vuoden 1910 syksyllä.

Lähteet

Aiheesta muualla
 Folktribunen digitoituna kansalliskirjastossa

Helsingin media
Suomalaiset ruotsinkieliset aikakauslehdet
Suomalaiset yhteiskunnalliset lehdet
Ilmestymästä lakanneet suomalaiset aikakauslehdet
Federico Valverde

Santiago Federico Valverde Dipetta (s. 22. heinäkuuta 1998 Montevideo) on uruguaylainen jalkapalloilija. Hän edustaa La Ligassa pelaavaa Real Madridia. Valverde on pelipaikaltaan keskikenttäpelaaja.

Valverde siirtyi Peñarolista Real Madridiin toukokuussa 2015 viiden miljoonan euron siirtosummalla. Hänet lainattiin välittömästi takaisin yhden vuoden ajaksi.

Lähteet 

Uruguaylaiset jalkapalloilijat
Vuonna 1998 syntyneet
Elävät henkilöt
Merisali

Merisali on Waldemar Aspelinin suunnittelema vuonna 1899 valmistunut rakennus Naantalissa, joka toimii nykyään ravintolana. Rakennus sijaitsee Naantalin vanhankaupungin rannassa Naantalin kirkon alapuolella. Merisalissa on suuri ravintolasali sekä katettu terassi. Asiakaspaikkoja on sisällä 130 ja ulkona 160. Ravintola on talvisin suljettu. Rakennus on kulttuurihistoriallisesti arvokas sekä kaupunkikuvallisesti erittäin merkittävä myös kaupunkia meren suunnasta lähestyttäessä. Rakennus on suojeltu asemakaavassa, ja maakuntakaavassa se on sisällytetty suojeltavista rakennetun ympäristön kokonaisuuksista tehtyyn erillisluetteloon. Merisali on inventoitu valtakunnallisesti arvokkaaksi rakennushistoriallisesti, historiallisesti ja ympäristöllisesti.

Vuonna 1899 valmistuneen Merisalin paikalla sijaitsi ennen kokoussali, joka rakennettiin 1860-luvulla uudelle Naantalin kylpylälaitokselle. Kylpylävieraat kävivät Merisalissa seurustelemassa, lukemassa lehtiä ja kuuntelemassa musiikkia. Ravintoloina toimivat Merisali ja Naantalin kaivohuone ovat ainoat vuonna 1963 toimintansa lopettaneen kylpylälaitoksen säilyneet rakennukset. Merisali toimi aiemmin kahvilana, mutta sen siirryttyä 1980-luvun lopulla Heikki Routamaalle muutettiin tilat myös ravintolaksi. Rakennuksen ulko- ja sisätilat ovat säilyneet lähes alkuperäisinä. Vuonna 2016 rakennusta laajennettiin wc- ja keittiötiloilla.

Lähteet

Aiheesta muualla 
 

Ravintolat Suomessa
Kahvilat
Naantalin vanhakaupunki
Waldemar Aspelinin suunnittelemat rakennukset
Suomen 1800-luvulla rakennetut rakennukset ja rakennelmat
Naantalin suojellut rakennukset
Ketjuuntuminen

Ketjuuntuminen on joukkoliikenteen ilmiö, jossa useampi samaa linjaa liikennöivä juna tai linja-auto päätyy ajamaan ketjussa peräkkäin tarkoitetun vuorovälin sijasta. Tällöin asemalla tai pysäkillä odottavien matkustajien keskimääräinen odotusaika pitkittyy.

Ketjuuntumisilmiö johtuu pitkälti myöhästyneelle kulkuvälineelle tulevasta suuremmasta matkustajamäärästä. Junan tai linja-auton mistä tahansa syystä myöhästyessä sen edessä olevalle linjaosuudelle ehtii kertyä tavanomaista enemmän odottavia matkustajia, mikä hidastaa asiointia asemilla tai pysäkeillä. Seuraavan linjaa liikennöivän kulkuneuvon edessä olevalle osuudelle puolestaan kertyy tavanomaista vähemmän matkustajia, sillä edeltävä myöhästynyt kulkuneuvo on poiminut mukaansa niitäkin matkustajia, jotka eivät olisi ehtineet ajoissa olleeseen vuoroon. Myöhästyneen junan tai linja-auton hidastuminen ja sen perässä tulevien kulkuneuvojen nopeutuminen saavat kulkuneuvot lähestymään toisiaan aiheuttaen ketjuuntumisen.

Ketjuuntumista voidaan välttää pitämällä liikennevälineiden vuorovälit tasaisina pakottamalla ne viipymään asemilla tai pysäkeillä aina määrätyn ajan matkustajien määrästä riippumatta.

Lähteet 

Joukkoliikenne
Liikennesuunnittelu
Nelli Milan

Nelli Milan (oikealta nimeltään Nelli Tapaninen, s. 1989 Tampere) on suomalainen laulaja-lauluntekijä. 
Milan on toiminut vuodesta 2010 laulajana ja kosketinsoittajana oululaisessa Reetta-yhtyeessä, joka julkaisi kolme ep-levyä vuosina 2011–2013. Hän on lisäksi esiintynyt soolona säestäen itseään pianolla. Vuonna 2015 Reetta-nimestä luovuttiin, ja myös yhtye on siitä lähtien käyttänyt nimeä Nelli Milan. 
MediaCroco Recordsin julkaisema Nelli Milanin esikoisalbumi Yli naapurin aitojen ilmestyi huhtikuussa 2016. Vuonna 2017 Milan teki sopimuksen Universal Musicin kanssa.

Nelli Milan aloitti pianotunnit ollessaan kuusivuotias. Hän on syntynyt Tampereella, mutta perhe muutti Ouluun Nellin ollessa yksivuotias. Hän on opiskellut Madetojan musiikkilukiossa Oulussa ja Ammattiopisto Lappian muusikkolinjalla Torniossa. Milan on kitaristi Timo ”Törrö” Tapanisen tytär.

Yhtyeen kokoonpano 

Nelli Milan -yhtyeen jäsenet ovat:
 Matias Haataja − basso
 Jeremia Kangas − rummut
 Atte Loponen − kitara
 Nelli Milan  − laulu ja kosketinsoittimet
 Joni Seppänen − kosketinsoittimet

Entiset jäsenet 
 Jesse Väärälä − basso ja syntetisaattori

Diskografia 
Albumit
 

Ep
 
 
 

Singlet
 ”Rakas päiväkirja” (2016)
 ”Syntymäpäivälaulu” (2016)
 ”Yli naapurin aitojen” (2016)
 ”Philippe Petit” (2017)
 ”Lucid” (2017)
 ”Älä Soita Mulle” (2018)
 ”Nuori Ja Nälkäinen” (mukana Hätä-Miikka) (2019)

Nimellä Reetta julkaistut ep:t

Lähteet 

Suomalaiset laulaja-lauluntekijät
Suomalaiset kosketinsoittajat
Vuonna 1989 syntyneet
Elävät henkilöt
Growing Up Fisher

Growing Up Fisher on yhdysvaltalainen tilannekomedia, jota esitettiin NBC:n kanavalla vuonna 2014. Sarjan on luonut DJ Nash.

2014 tammikuussa NBC ilmoitti Growing Up Fisherin julkaisuajankohdaksi 23. helmikuuta 2014. Toukokuussa NBC kertoi peruuttaneen sarjan ensimmäiseen tuotantokauteen.

Vuonna 2012 esituotantovaiheessa sarjan nimenä oli Then Came Elvis. 2013 toukokuussa NBC vaihtoi sarjalle nimeksi The Family Guide ja heti perään kesäkuussa nimeksi vaihtui Growing Up Fisher.

Juoni 
Sarjassa seurataan 11–vuotiaan Henryn ja hänen Katie–siskonsa kasvua vanhempien avioeron jälkeen. Lisäjännitystä tuovat Mel, heidän sokea lakimiehenä toimiva isä ja keski-iän kriisistä kärsivä Joyce-äiti.

Näyttelijät

Lähteet

Aiheesta muualla 
 Viralliset kotisivut 

Yhdysvaltalaiset komediasarjat
2010-luvun televisiosarjat
NBC:n televisio-ohjelmat
Guangzhou Circle

Guangzhou Circle on toimistorakennus ja maamerkki Kantonin kaupungissa Guangdongin maakunnassa Kiinassa. Rakennuksessa on Guangdong Plastics Exchange (GDPE) -yrityksen pääkonttori. Guangzhou Circle muistuttaa jadekiekkoa ja sen keskellä oleva aukko on 47 metriä leveä.

Lähteet

Aiheesta muualla

Kantonin rakennukset ja rakennelmat
Kiinan nähtävyydet
Toimistorakennukset
Verta, hikeä ja T-paitoja

Verta, hikeä ja T-paitoja (Blood, Sweat and T-shirts) on brittiläinen dokumenttisarja. Sarjassa kuusi brittinuorta matkustavat Intiaan katsomaan, kuinka heidän muotivaatteensa tehdään. Tutustuessaan maan vaateteollisuuteen he vierailevat muun muassa hikipajoissa ja puuvillapelloilla.

Sarjaa tehtiin neljä jaksoa, jotka esitettiin Britanniassa vuonna 2008. Suomessa dokumenttisarjan ensimmäinen jakso esitettiin Yle TV2:lla 13. tammikuuta 2010. Sarja sai jatkoa vuonna 2009 esitetystä dokumentista Verta, hikeä ja noutoruokaa, jossa nuoret vietiin Kaakkois-Aasiaan, josta länsimaissa myytävien noutoruokien ainekset ovat usein kotoisin. Vuonna 2010 esitettiin Verta, hikeä ja luksusta, jossa selvitettiin, mistä länsimaiden kalliit trendituotteet ovat peräisin.

Yksi dokumenteissa esiintyneistä nuorista, Stacey Dooley, alkoi myöhemmin tekemään omia dokumenttejaan BBC:lle.

Suomalainen versio 
Sarjasta julkaistiin suomalainen versio Yle Areenassa maaliskuussa 2020. Ohjelmassa Maiju Voutilainen, Sandra Hagelstam, Joona Puhakka ja Veikko Seppälä matkustivat Myanmariin tutustumaan paikalliseen vaateteollisuuteen. Ohjelmaa juonsi Susani Mahadura.

Ohjelma voitti toukokuussa 2021 parhaan seurantarealityohjelman Kultaisen Venlan. Sarjan käsikirjoittaja Sirpa Leskelä palkittiin vuoden viihde ja events käsikirjoittajana.

Lähteet

Aiheesta muualla 
 

Brittiläiset televisiosarjat
Dokumenttiohjelmat
2000-vuosikymmenen televisiosarjat
BBC:n televisio-ohjelmat
Vilho Pekonen

Antti Vilho Pekonen (5. tammikuuta 1862 Mikkeli – 27. huhtikuuta 1916 Viipuri) oli suomalainen poliisikomisario ja myöhemmin Viipurin poliisimestari. Pekonen oli huonossa maineessa sillä häntä pidettiin ”bobrikoffarina” eli tsaarinvallan yhteistoimintamiehenä.

Pekosen vanhemmat olivat ajuri Adolf Pekonen ja Anna Haatanen. Hän pääsi ylioppilaaksi Mikkelin lyseosta 1884 ja opiskeli oikeustiedettä Helsingin yliopistossa vuoteen 1894 saakka.

Pekonen toimi aluksi vakuutusasiamiehenä ja vuonna 1895 hän meni Helsingin poliisilaitoksen palvelukseen ylimääräiseksi poliisikomisarioksi. Hän toimi sitten 1903–1906 rikoskomisariona Helsingin poliisilaitoksella. Vuonna 1906 hänet erotettiin virasta koska hän oli tehnyt väärennöksiä ja kavaltanut rahaa valtiolta ja Helsingin kaupungilta. Pekonen tuomittiin sitten laskun väärentämisestä vankeuteen ja hän menetti kansalaisluottamuksensa. Pekonen pakeni Suomesta ja siirtyi asumaan Pietariin esiintyen siellä nimellä Andrei Ivanowitsh Golko. Vuonna 1910 Pekonen pääsi kenraalikuvernööri Frans Seynin kaudella uudelleen suosioon, keisari Nikolai II armahti hänet Turun hovioikeuden vuonna 1906 tuomitsemista rangaistuksista ja hän sai Suomen senaatilta 16 000 markkaa korvauksena ansioiden menettämisestä. Tämä herätti kitkeriä kommentteja suomalaisessa lehdistössä ja Pekonen esiintyi muun muassa Tuulispää-pilalehden kansikuvassa. Pekonen nimitettiin vuonna 1912 Viipurin poliisimestariksi ja tätä virkaa hän hoiti kuolemaansa saakka. Hän hoiti muun muassa Viipurin hovioikeuden jäsenten pidätykset vuonna 1912. Poliisimestariksi nimityksestä Tuulispää sai aiheen pilakuvaan Pekosesta : Ennen vankilan asukkaana Katajannokalla - Nyt poliisimestarina Viipurissa.

Vilho Pekonen oli naimisissa vuodesta 1898 Edla Aurora Nymanin kanssa.

Lähteet 

Suomalaiset poliisit
Vuonna 1862 syntyneet
Vuonna 1916 kuolleet
Szkieletor

Szkieletor (oikealta nimeltään Unity Tower, lempinimi tulee Skeletorin mukaan) on 102,5 metriä korkea rakenteilla oleva tornitalo Krakovassa, Puolassa. Siitä piti alun perin tulla Puolan kansallisen teknisen järjestön paikallinen pääkonttori (Naczelan Organizacja Techniczna eli NOT) ja sen nimeksi piti tulla NOT Tower. Talon rakennus alkoi vuonna 1975 mutta pysähtyi vuonna 1981 taloudellisten rajoitusten ja Puolaan siihen aikaan voimaan tulleen sotilaslain vuoksi. Koska keskeneräinen rakennus muistuttaa luurankoa, sille annettiin lempinimi Skeletorin, He-Manin arkkivihollisen mukaan, koska sarja oli siihen aikaan suosittu Puolassa.

Oikeudellinen kiista

Viime aikoina monet sijoittajat ovat esittäneet kiinnostusta rakennuksen korjaamiseen, mutta sen on estänyt rakennuksen tontin mutkikas oikeudellinen tilanne ja rakennuksen purun tai korjauksen korkea hinta. Rakennuksen omistaa osittain TreiMorfa Project. Pitkä keskustelu sen mahdollisesta tulevasta käytöstä uusien suunnitelmien mukaan katkesi oikeuden päätöksellä joulukuussa 2011 sen uuden suunnittelijatiimin oikeudellisten ongelmien vuoksi.

Rakennus sijaitsee Mogilskie-liikenneympyrän (Rondo Mogilskie) ja Krakovan taloudellisen yliopiston lähellä. Se on Krakovan toiseksi korkein rakennus K1:n jälkeen lukuun ottamatta antenneja (standardimääritelmä). Rakennus on tällä hetkellä rakenteilla.

Lähteet

Aiheesta muualla 

Toteutumattomat rakennussuunnitelmat
Krakovan rakennukset ja rakennelmat
Miles Wood

Miles William Wood (s. 13. syyskuuta 1995 Buffalo, New York, Yhdysvallat) on yhdysvaltalainen jääkiekkoilija, joka pelaa NHL-joukkue New Jersey Devilsin organisaatiossa. Hän on pelipaikaltaan vasen laitahyökkääjä. Woodia on luonnehdittu pelityyliltään vahvaksi kahden suunnan hyökkääjäksi.

Ura

Seuraura
Wood pelasi kaksi kautta EmJHL-junioriliigaa Salem Ice Dogsissa, jonka jälkeen hän kävi vuodet high schoolia Noble & Greenough Schoolissa. New Jersey Devils varasi Woodin neljännellä kierroksella 100. pelaajana NHL:n varaustilaisuudessa 2013. Kaudella 2013–2014 hän oli Nobe & Greenough'n paras pistemies ja maalintekijä tehoilla 29+25=54. Kaudella 2014–2015 Wood toimi joukkueen kapteenina.

Kauden 2015–2016 Wood pelasi Boston Collegen yliopistojoukkueessa. Kauden jälkeen, huhtikuussa 2016 hän teki kolmivuotisen tulokassopimuksen New Jersey Devilsin kanssa. Wood teki NHL-debyyttinsä heti runkosarjan päätöskierroksella 9. huhtikuuta 2016 Toronto Maple Leafsia vastaan. Hän sai ottelussa jääaikaa 13.06 minuuttia.

Maajoukkueura
Wood edusti Yhdysvaltoja MM-kilpailuissa vuonna 2016. Hän pelasi myös alle 20-vuotiaiden MM-kilpailuissa vuonna 2015.

Muuta
Woodin isoveli Tyler pelaa Brownin yliopistojoukkueessa. Veljesten isä Randy Wood pelasi omalla urallaan yli 700 NHL-ottelua. Heidän isoisänsä R. Norman Wood oli puolestaan yliopistokiekkoilija ja -valmentaja.

Tilastot

Lähteet

Viitteet

Yhdysvaltalaiset jääkiekkoilijat
New Jersey Devilsin pelaajat
New Jersey Devilsin varaamat pelaajat
Vuonna 1995 syntyneet
Elävät henkilöt
Terijoki (kaupunki)

Terijoki () on Pietarin Kurortin piiriin kuuluva kaupunki Venäjällä. Kaupunki käsittää vain Suomeen kuuluneen Terijoen kunnan keskustaajaman. Terijoki sijaitsee Suomenlahden rannalla noin 50 kilometriä Pietarin keskustasta luoteeseen.

Nähtävyydet 
 Terijoen kirkko
 Terijoen ortodoksinen kirkko
 Terijoen upseerikasino
 Terijoen ranta

Kuvagalleria

Aiheesta muualla 

Terijoki.spb.ru Зеленогорск  Laaja venäläinen Terijoki-sivusto. 
Зеленогорск Suuri neuvostotietosanakirja.

Kurortin piiri
Pietarin kaupungit
Sammatin kirkon kirja

Sammatin kirkon kirja on Liisa Laurilan kirjoittama kirja Sammatin kirkosta ja sen historiasta. Kirjan on julkaissut vuonna 2015 Sammatin alueseurakunta.

Teos on ensimmäinen Sammatin kirkkoa käsittelevä kirja, ja se syntyi tarpeesta saada kirkko-oppaiden käyttöön esitteitä laajempi tietopaketti. Kirjoittaja Liisa Laurila on toiminut pitkään kirkon oppaana. 

Kirjassa kerrotaan myös Sammatin aiempien kirkkojen vaiheet noin vuodesta 1590 sikäli kuin ne ovat tiedossa. Nykyinen kirkko sai alkunsa vuonna 1754 ja valmistui 1755.

Kirjassa on esitelty seurakunnan itsenäisyyden ajan kirkkoherrat, joita on viisi, ja lisäksi myös virkaatekevät ja sijaiset, yhteensä neljä. Sammatin seurakunta kuului vuoteen 1951 kappeliseurakuntana Karjalohjan seurakuntaan ja 62 vuoden itsenäisyyden jälkeen vuodesta 2013 alueseurakuntana Lohjan seurakuntaan. 

Kirjassa on mustavalkoinen kuvitus. Lopussa on lähdeluettelo.

Lähteet

Aiheesta muualla
 Kirjan esittely seurakunnan sivulla 

Vuoden 2015 kirjat
Suomalaiset tietokirjat
Kirjat arkkitehtuurista
Sammatti
Detroitin roomalaiskatolinen arkkihiippakunta

Detroitin roomalaiskatolinen arkkihiippakunta (, ) on Michiganissa Yhdysvalloissa toimiva katolisen kirkon arkkihiippakunta, joka perustettiin 8. maaliskuuta 1833. Siitä on erotettu Marquetten, Milwaukeen, Grand Rapidsin, Lansingin ja Saginaw'n hiippakunnat.

Piispat ja arkkipiispat 
 Frederick Rese (1833–1871)
 Caspar Henry Borgess (1871–1887)
 John Samuel Foley (1888–1918)
 Michael Gallagher (1918–1937)
 Edward Aloysius Mooney (1937–1958)
 John Francis Dearden (1958–1980)
 Edmund Casimir Szoka (1981–1990)
 Adam Joseph Maida (1990–2009)
 Allen Henry Vigneron (2009– )

Lähteet 

Michigan
Yhdysvaltain katoliset hiippakunnat
Hepokatti (animaatiohahmo)

Hepokatti () tšekkiläinen animaatiohahmo, joka esiintyi seitsemässä vuosina 1978–1979 tehdyssä lyhytanimaatiossa. Hepokatti-animaatiot ohjasi Zdeněk Miler, joka myös käsikirjoitti ne yhdessä J. A. Novotnýn kanssa. Hepokatti on pieni heinäsirkkalapsi, joka soittaa pientä viulua, ja saa soitollaan elottomat esineet liikkumaan. Kuten Milerin tunnetuin animaatiohahmo Myyrä, Hepokatti ei varsinaisesti puhu, mutta ilmaisee tunnetilojaan lapsenäänellä. Hepokatti on mahdollisesti Myyrän spin-off, sillä samanlainen viulua soittava heinäsirkka esiintyy jo vuonna 1975 tehdyssä Myyrä-animaatiossa Myyrä ja maansiirtokone.

Hepokatti-animaatiot on julkaistu Suomessa VHS:llä sekä Myyrän parhaat ystävät - Koiranpentu ja Hepokatti -nimisellä DVD:llä.

Luettelo Hepokatti-animaatioista
 Hepokatti ja uusi viulu (Cvrček a housličky) 1978
 Hepokatti ja hämähäkki (Cvrček a pavouk) 1978
 Hepokatti ja kone (Cvrček a stroj) 1978
 Hepokatti ja saha (Cvrček a pila) 1979
 Hepokatti ja kana (Cvrček a slepice) 1979
 Hepokatti ja kontrabasso (Cvrček a basa) 1979
 Hepokatti ja tuuba (Cvrček a bombardón) 1979

Aiheesta muualla
http://www.kratkyfilm.eu/catalogue/html/5.htm

Animaatiohahmot
Kuvitteelliset hyönteiset
Tšekkoslovakialaiset animaatiosarjat
Tyson Jost

Tyson Jost (s. 14. maaliskuuta 1998 St. Albert, Alberta, Kanada) on kanadalainen jääkiekkoilija, joka edustaa NHL-liigassa pelaavaa Buffalo Sabresa. Hänet valittiin alle 18-vuotiaiden maailmanmestaruuskilpailujen parhaimmaksi hyökkääjäksi vuonna 2016.

Jostista odotettiin ensimmäisen kierroksen varausta vuoden 2016 varaustilaisuudessa, mikä lopulta toteutui, kun Colorado Avalanche varasi hänet koko tilaisuuden kymmenentenä pelaajana.

Lokakuussa 2020 Jost teki yksivuotisen jatkosopimuksen Avalanchen kanssa.

Maaliskuussa 2022 Avalanche kauppasi Jostin Minnesota Wildiin vaihdossa Nico Sturmiin.

Marraskuussa 2022 Wild asetti Jostin waiwers-listalle josta Buffalo Sabres poimi hänet joukkueeseensa.

Lähteet 

Kanadalaiset jääkiekkoilijat
Buffalo Sabresin pelaajat
Colorado Avalanchen varaamat pelaajat
Vuonna 1998 syntyneet
Elävät henkilöt
Filip Gustavsson

Filip Gustavsson (s. 7. kesäkuuta 1998 Skellefteå, Ruotsi) on ruotsalainen jääkiekkoilija, joka edustaa  NHL-seura Minnesota Wilidin organisaatiota. Hänet valittiin alle 18-vuotiaiden maailmanmestaruuskilpailujen parhaimmaksi maalivahdiksi vuonna 2016.

Gustavsson teki debyyttinsä Ruotsin pääsarjassa, 14. marraskuuta 2015.

Syyskuussa 2020 Senators lainasi Gustavssonin Södertälje SK:n joukkueeseen.

Lähteet 

Ruotsalaiset jääkiekkoilijat
Minnesota Wildin pelaajat
Pittsburgh Penguinsin varaamat pelaajat
Vuonna 1998 syntyneet
Elävät henkilöt
Jussi Ahokas

Jussi Ahokas (s. 15. marraskuuta 1980 Oulu) on suomalainen jääkiekkovalmentaja ja entinen pelaaja. Ahokas toimii TPS:n päävalmentajana.

Pelaajana 189-senttinen ja 84-kiloinen Ahokas oli maalivahti. Hän pelasi junioritasolla Kiekko-Espoossa, HIFK:ssa ja Espoon Palloseurassa. Aikuisten tasolla Ahokas pelasi yhden kauden, kauden 2000–2001, II-divisioonan Lohjan Kisa-Veikoissa. Hän lopetti peliuransa tuohon kauteen.

Valmentajana Ahokkaan ensimmäinen pesti oli Espoo Bluesin B-junioreiden valmennuspesti. Hän toimi seuran B- ja A-junioreiden valmentajana vuodet 2006–2013. Vuosina 2012–2013 Ahokas toimi Suomen alle 19-vuotiaiden päävalmentajana ja vuonna 2013 alle 20-vuotiaiden apuvalmentajana. Hän toimi Suomen alle 18-vuotiaiden valmentajana kultaan päättyneissä vuoden 2016 ikäluokan MM-kilpailuissa. Ahokas ryhtyi tuon ikäluokan valmentajaksi jo vuonna 2013. Hän voitti myös alle 20-vuotiaiden päävalmentajana kultaa vuoden 2019 MM-kisoissa tammikuussa, joiden aikana hänelle syntyi myös poikalapsi.

Vuonna 2019 hän siirtyi jääkiekon SM-liigassa pelaavan KooKoon päävalmentajaksi, toimien samalla ensimmäistä kertaa päävalmentajana ammattilaistasolla. Heti ensimmäisellä kaudellaan 2019–2020 Ahokas siivitti KooKoon historialliseen menestykseen, joukkueen saavuttaessa ensimmäisen pudotuspelipaikkansa SM-liigahistoriassa. Kauden päätteeksi hänet palkittiin Kalevi Numminen -palkinnolla kauden parhaana valmentajana.

Toukokuussa 2021 julkistettiin Ahokkaan 2+1-vuotinen sopimus TPS:n kanssa.

Ura
Valmentajana
2006–2013 Espoo Bluesin B- ja A-junioreiden päävalmentaja
2013–2015 Suomen U19 ja U17 päävalmentaja
2016 Suomen U18 maajoukkue, päävalmentaja
2017 Suomen U20 maajoukkue, päävalmentaja (Korvasi Jukka Rautakorven)
2018 Suomen U20 maajoukkue, päävalmentaja
2019 Suomen U20 maajoukkue, päävalmentaja
2019–2021 KooKoon päävalmentaja
2021– HC TPS:n päävalmentaja

Saavutukset 
Valmentajana
U18 MM-kilpailut: kultaa 2016
U20 MM-kilpailut: Kultaa 2019
SM-liiga: Kalevi Numminen -palkinto kaudella 2019–2020
EHC:n Globetrotter Coach of the Year palkinto, Euroopan parhaaksi valmentajaksi palkittu kaudella 2019–2020.
 Kymenlaakson urheilugaala, vuoden valmentaja 2021

Lähteet 

Suomalaiset jääkiekkovalmentajat
Kalevi Numminen -palkinnon voittajat
Vuonna 1980 syntyneet
Elävät henkilöt
Monsuno

Monsuno on japanilainen animesarja, jossa seurataan ihmiskunnan uusimman sankarin Chase Sunon seikkailuja. Chase ja monsunojen johtaja Lock yrittävät saada monsunot ja ihmiset toimimaan yhteistyössä, jotta maailma voisi pelastua tuholta. Yhdessä ystäviensä Brenin, Jinjan, Beyalin ja Daxin kanssa he taistelevat S.T.O.R.M. -joukkoja ja Eklipsen pahoja tyyppejä vastaan.

Rooleissa 
Cam Clarke - Chase Suno, Jeredy Suno, tohtori Emmanuel Klipse, Alpha, Petros, sivuäänet
Karen Strassman - Jinja, Medea, Charlemagne, Mummo Future, Tango, sivuäänet
Christopher Smith - Bren, Jon Ace, X-Ray, sivuäänet
Kirk Thornton - Beyal, Hargrave, One-Eyed Jack, Kilo, sivuäänet
Keith Silverstein - Dax, komentaja Trey, Dom Pyro, Bravo, Six, sivuäänet
Marc Thompson - Alistair

2010-luvun anime ja manga
Toiminta-anime ja -manga
Seikkailuanime ja -manga
Animaatiosarjat
Samuel Vilhelm Hellgren

Samuel Vilhelm Hellgren (28. tammikuuta 1838 Vihti – 11. helmikuuta 1890 Turku) oli suomalainen opettaja ja Kalevalan venäjäntäjä. Hän valmistui 1864 filosofian kandidaatiksi ja työskenteli sen jälkeen opettajana lukuun ottamatta paria vuotta, jolloin hän hoiti kenraalikuvernöörin kanslian registraattorin virkaa ja opiskeli oikeustiedettä sekä viiden vuoden oleskelua Moskovassa opiskelemassa venäjän kieltä. Moskovassa ollessan hän aloitti professori Fjodor Buslajevin (1818–1897) johdolla Kalevalan kääntämisen venäjäksi. Käännöksistä hän ehti julkaista vihkoina vuosina 1880–1885 Kullervo- ja Aino-runojen sekä Kalevalan kolmen ensimmäisen runon käännökset, mutta kuolema keskeytti julkaisutyön. Osa jo valmiista käännöksistä jäi julkaisematta. Hän käytti käännöksissä venäläisen kansanrunouden mukaista kieliasua.

Hellgren valmistui 1864 historiallis-filologisen osaston kandidaatiksi. Vuonna 1866 hän sai luvan perustaa yhdessä leskirouva S. M. Winterin kanssa tyttökoulun. Hän oli vuodesta 1888 Turun suomalaisen lyseon venäjän kollega.

Hellgrenin vanhemmat olivat kirkkoherra, rovasti Samuel Hellgren ja Wilhelmina Sjöblom. Hänen puolisonsa oli vuodesta 1879 Aleksandra Wilhelmina Mälsälä (k. 1884).

Lähteet

Aiheesta muualla
 Valvoja 1909 siv. 304
 Kalevala venäjäksi (lueteltu Hellgrenin käännökset)

Suomalaiset kielenkääntäjät
Suomalaiset opettajat
Vuonna 1838 syntyneet
Vuonna 1890 kuolleet
Elâzığ

Elazığ on kaupunki Itä-Anatolian alueella Turkissa. Kaupunki on Elazığin maakunnan hallintokeskus. Elazığin väkiluvuksi arvioitiin 351 504 vuonna 2014.

Lähteet

Aiheesta muualla

Turkin kaupungit
Ola Ray

Ola Ray (s. 26. elokuuta 1960) on yhdysvaltalainen malli ja näyttelijä, joka tunnetaan parhaiten roolistaan musiikkivideossa Michael Jackson's Thriller, jossa hän esiintyy Jacksonin tyttöystävänä.

Ura 
Ray esiintyi Playboy -lehdessä kesäkuussa 1980. Parhaiten hänet kuitenkin tunnetaan roolisuorituksestaan Thriller -musiikkivideossa.

Filmografia

Lähteet

Vuonna 1960 syntyneet
Elävät henkilöt
Yhdysvaltalaiset näyttelijät
Yhdysvaltalaiset mallit
Take Me Bak ’Ome

Take Me Bak ’Ome (joskus muodossa Tak Me Bak ’Ome) on brittiläisen Slade-yhtyeen esittämä musiikkikappale vuodelta 1972. Noddy Holderin ja Jim Lean kirjoittama raita nousi yhtyeen kotimaassa listaykköseksi. Musiikillisesti kitaravoittoinen ja voimakasrytminen kappale edusti rajumpaa rockia kuin yhtyeen aiemmat hitit. ”Take Me Bak ’Ome” oli myös Sladen ensimmäinen Yhdysvaltain Billboard Hot 100 -listalle yltänyt kappale – se pääsi sijalle 97.

B-puoli ”Wonderin’ You” on A-puolta kevyempi kappale, jonka melankolissävytteinen sanoitus käsittelee laulajaminän menneisyyttä.

Julkaisu ja vastaanotto 

Single julkaistiin 26. toukokuuta 1972. Britanniassa ”Take Me Bak ’Ome” nousi listaykköseksi viikon ajaksi ja säilyi listalla kaikkiaan 13 viikkoa. Kappale ylsi top 10:een myös Etelä-Afrikassa, Irlannissa, Alankomaissa ja Länsi-Saksassa.

Listasijoitukset

Lähteet 

Sladen kappaleet
Vuoden 1972 kappaleet
Hemmi

Hemmi voi tarkoittaa:

Etunimenä 
 Hemmi Aro (oik. Herman Laukkanen, 1892–1938), neuvostoliitonsuomalainen kirjailija
 Hemmi Lindqvist (1895–1979), suomalainen piirisihteeri ja SKDL:n kansanedustaja
 Hemmi Mustonen (1892–1966), suomalainen jääkärikapteeni

Sukunimenä 
 Heini Hemmi (s. 1949), sveitsiläinen alppihiihtäjä
 Kerttu Hemmi (1919–1983), suomalainen kansanedustaja ja terveydenhuoltoneuvos
 Risto Hemmi (s. 1956), suomalainen musiikkiteollisuuden vaikuttaja.
Aspergillus fumigatus

Aspergillus fumigatus on homesieni, joka tunnetaan kosteusvaurioindikaattorina eli lajina, joka viihtyy kosteusvaurioituneissa rakennuksissa. Laji on Asumisterveysoppaan tuntema indikaattori. Aspergillus fumigatus pitää märästä kasvualustasta (vesiaktiivisuus vähintään 0.90). Homealtistusta varten on saatavissa ihotestiuute. Home on toksiinintuottokykyinen, sisäilmassa esiintyvä laji, jolle altistuminen voi aiheuttaa oireita.

Lähteet

Aiheesta muualla 
Speciesfungorum.org: Aspergillus fumigatus 
National Center for Biotechnology Information (NCBI): Aspergillus fumigatus, taxonomy 
Centre for Agriculture and Biosciences International (CABI): Aspergillus fumigatus 

Toksiset sisätilahomeet
Jussi Kosonen

Jussi Ilmari Kosonen (s. 1981) on jyväskyläläinen muusikko, joka toimii soittaja-aliupseerina, pasunistina ja äänenjohtajana Ilmavoimien soittokunnassa Tikkakoskella. Palvelusarvoltaan Kosonen on vääpeli.

Kosonen on esiintynyt myös muun muassa UMOn, Lappeenranta Big Bandin, Boston Promenaden, Jyväskylä Big Bandin ja Finnish Junior All Stars Big Bandin riveissä. Kosonen on toiminut Suomen big band -yhdistyksen hallituksen jäsenenä.

Kososen säveltämä kappale Gran Turismo valittiin Esko Linnavalli -kilpailussa yleisön suosikiksi 2009. Kosonen tuli kolmanneksi SBBY:n fanfaarisävellyskilpailussa 2018.

Jussi Kosonen on Lauri Kososen poika ja Tatu Kososen veli.

Lähteet 

Elävät henkilöt
Vuonna 1981 syntyneet
Suomalaiset pasunistit
Parc Olympique Lyonnais

Parc Olympique Lyonnais, tunnettu myös nimillä Parc OL, Grand Stade de Lyon ja Stade des Lumières, on ranskalainen jalkapallostadion, joka sijaitsee Décines-Charpieussa Lyonin lähellä. Stadion toimii jalkapalloseura Olympique Lyonnais:n kotikenttänä ja sen yleisökapasiteetti on 59 186.

Stadion toimi yhtenä jalkapallon Euroopan-mestaruuskilpailujen 2016 ottelupaikoista.

Lähteet

Aiheesta muualla 

 Stadionin virallinen kotisivu 

Ranskan jalkapallostadionit
Kesäolympialaiset 2024
Lyonin urheilu
Markku Hakuri

Markku Matti Hakuri (s. 23. tammikuuta 1946 Helsinki) on suomalainen kuvataiteilija ja lavastaja.

Elämä ja ura 

Hakuri valmistui ylioppilaaksi vuonna 1965, valtiotieteen maisteriksi Helsingin yliopistosta vuonna 1971 ja taidemaalariksi Suomen kuvataideakatemiasta vuonna 1976. Hakuri on toiminut kuvataiteilijana vuodesta 1976 lähtien. Hän on osallistunut lukuisiin ryhmä- ja yhteisnäyttelyihin niin Suomessa kuin ulkomailla. Hänen julkisia teoksiaan on Helsingissä, Espoossa ja Jyväskylässä. Hänen töitään on useissa julkisissa ja yksityisissä kokoelmissa niin Suomessa kuin ulkomailla. Ympäristötaideprojektit ovat olennainen osa Hakurin taiteellista työtä.

Hakuri on toiminut opettajana muun muassa Lundin yliopistossa Ruotsissa, Middlebury Collegessa Yhdysvalloissa, E.S.A.G.:issa (Pariisi, Ranska), University of Portossa Portugalissa, Ringling College Sarasotassa Yhdysvalloissa, St Lucas Art University:ssä Antwerpenissä, Teatterikorkeakoulussa ja Suomen kuvataideakatemiassa. Vuosina 2000 -2012 hän toimi Taideteollisessa korkeakoulussa (nyk. Aalto-yliopistossa) ympäristötaiteen professorina. Hakurille taiteen tekeminen on kokeilua ja tietoista riskin ottamista. Hänelle taide merkitsee maailmassa olemisen sanakirjaa, jonka sisällön määrittelee kuvittelun ja tiedon kohtalonyhteys.

Aktiivisen taiteilija- ja opettajauransa lisäksi Hakuri on suunnitellut lukuisia ympäristötaideteoksia ja toiminut lavastajana sekä visualisoijana muun muassa Savonlinnan oopperajuhlilla, Suomen kansallisoopperassa, Helsingin kaupunginteatterissa, Kansallisteatterissa, Ryhmäteatterissa, Finlandia-talossa ja Eestin Draamateatterissa.

Hänen saamiaan tunnustuspalkintoja ovat vuonna 2015 Aalto-yliopisto, Pallas Athene-palkinto, 2009 Uudenmaan taidepalkinto / 1992 Espoon kulttuuripalkinto. Hakurin toimittama kirja, Paikka vai tila /Place or Space sai Antalis Design & Print Award 2014 luokassa Vuoden kirja 3. palkinnon.

Teoskuvia

Lähteet

Aiheesta muualla 
 Taik 

Suomalaiset kuvanveistäjät
Suomalaiset lavastajat
Suomalaiset ympäristötaiteilijat
Vuonna 1946 syntyneet
Elävät henkilöt
Risto Salomaa

Risto "Rimbo" Salomaa (s. 5. syyskuuta 1961 Helsinki) on suomalainen elokuvatuottaja. Hän on tuottanut toistakymmentä elokuvaa eri tuotantoyhtiöissä. Tällä hetkellä Salomaa tuottaa elokuvia Solar Filmsillä.

Risto Salomaa sai Jussi-palkinnon yhdessä Lasse Saarisen kanssa Postia pappi Jaakobille -elokuvasta 2010.

Salomaa pelasi nuoruudessaan jalkapalloa HJK:ssa sekä Suomen maajoukkueessa. Hänellä on myös juniorien Suomen mestaruuksia jääkiekossa.

Salomaan tyttäret Rosa Salomaa ja Vera Salomaa ovat myös työskennelleet elokuva-alalla.

Valikoitu filmografia

Tuottajana 
 Panostaja, TV-elokuva, 1991
 Risto Räppääjä, 2008
 Erottamattomat, 2008
 Postia pappi Jaakobille, 2009
 Risto Räppääjä ja polkupyörävaras, 2010
 Pussikaljaelokuva, 2011
 Risto Räppääjä ja viileä Venla, 2012
 Kaksi kotia, TV-elokuva, 2013
 Ei kiitos, 2014
 Syysprinssi, 2016
 Saattokeikka, 2017
 Kaikki oikein, 2018
 Oma maa, 2018
 Risto Räppääjä ja pullistelija, 2019
 Metsäjätti, 2020
 Risto Räppääjä ja väärä Vincent, 2020
 Karalahti, 2021
 Laitapuolen hyökkääjä, 2022

Lähteet

Aiheesta muualla 
 Risto Salomaa Elonetissä.

Suomalaiset elokuvatuottajat
Jussi-palkinnon saajat
Yhdistetty talviolympialaisissa 1992

Vuoden 1992 Albertvillen talviolympialaisissa yhdistetyn kilpailuohjelmassa oli kaksi kilpailutapahtumaa, yksilökilpailu ja joukkuekilpailu. Kilpailujen hiihto-osuudet pidettiin Les Saisies ja mäkiosuudet Courchevelissa. Les Saisies on lomakeskus, joka sijaitsee Savoien departementissa 1 650 metrin korkeudessa, noin 30 kilometrin päässä kisojen pääpaikasta Albertvillestä. Courchevel on kylä Savoiessa, Ranskan alpeilla.

Isäntämaa Ranska sai yksilökilpailussa kaksoisvoiton. Kyseessä oli samalla maan ensimmäiset yhdistetyn olympiamitalit. Joukkuekilpailun voitti Japani.

Mitalistit

Lähteet 

Talviolympialaiset 1992
Yhdistetty olympialaisissa
Ranskan yhdistetty
Jääkiekon alle 18-vuotiaiden maailmanmestaruuskilpailut 2017

Jääkiekon alle 18-vuotiaiden maailmanmestaruuskilpailut 2017 pelattiin Slovakiassa 13.–23. huhtikuuta 2017. Kyseessä olivat järjestyksessä 19:nnet jääkiekon alle 18-vuotiaiden maailmanmestaruuskilpailut.

Turnauksen voitti Yhdysvallat kaatamalla loppuottelussa Suomen lukemin 4–2. Venäjä voitti pronssiottelussa Ruotsin 3–0.

Otteluareenat

Joukkueet 

A-lohko
 
 
 
 
 

B-lohko

Alkulohkot

Lohko A 

Pisteet peleistä
3p = Voitot varsinaisella peliajalla, kolme pistettä
2p = Voitot varsinaisen peliajan jälkeen, kaksi pistettä
1p = Tappiot varsinaisen peliajan jälkeen, yksi piste
0p = Tappiot varsinaisella peliajalla, ei pisteitä

Ottelujen alkamisajat paikallisia aikoja. (UTC+2)

Lohko B 

Pisteet peleistä
3p = Voitot varsinaisella peliajalla, kolme pistettä
2p = Voitot varsinaisen peliajan jälkeen, kaksi pistettä
1p = Tappiot varsinaisen peliajan jälkeen, yksi piste
0p = Tappiot varsinaisella peliajalla, ei pisteitä

Ottelujen alkamisajat paikallisia aikoja. (UTC+2)

Putoamissarja

Pudotuspelit

Puolivälierät

Välierät

Pronssiottelu

Loppuottelu

Loppusijoitukset 

Pääsarjan turnaus  
 Turnaus järjestettiin 13–23.4.2017.

1. divisioona  A-lohko 
 Turnaus järjestettiin 7–13.4.2017.
B-lohko 
Turnaus järjestetään 15–21.4.2017.

2. divisioona  A-lohko 
 Turnaus järjestettiin 2–8.4.2017.
B-lohko 
 Turnaus järjestettiin 13–19.3.2017.

3. divisioona  A-lohko 
 Turnaus järjestettiin 21–27.3.2017.
B-lohko 
 Turnaus järjestettiin 17–19.3.2017.

Tilastot

Pistepörssi

Maalivahdit

Palkinnot 
Paras pelaaja
 Hyökkääjä:  Kristian Vesalainen

Tähtikentällinen
 Maalivahti:  Dylan St. Cyr
 Puolustajat:  Miro Heiskanen,  Maxwell Gidon
 Hyökkääjät:  Kristian Vesalainen,  Sean Dhooghe,  Ivan Tšehovitš

IIHF:n valitsemat parhaat pelaajat
 Maalivahti:  Maksim Žukov
 Puolustaja:  Miro Heiskanen
 Hyökkääjä:  Kristian Vesalainen

Lähteet 
 IIHF, Competition Schedule (.pdf) 
 IIHF, Tournament Progress (.pdf)

Viitteet

Aiheesta muualla 
 Kisojen virallinen sivusto 
 IIHF.com 

2017
Vuoden 2017 jääkiekko
Alle 18-vuotiaiden Maailmanmestaruuskilpailut 2017
Petri Jokiranta

Petri Jokiranta (s. 1965 Hämeenlinna) on suomalainen elokuvatuottaja. Jokiranta on valmistunut Taideteollisesta korkeakoulusta Taiteen maisteriksi 1996. Jokiranta on opiskellut teatteritiedettä Helsingin yliopistossa ja suorittanut av-tuottajan PD-diplomin Ad Astra -koulutusohjelmassa.

Jokiranta aloitti elokuvaopinnot äänipuolella, mutta työn painopiste siirtyi tuotantotehtäviin. Jokiranta toimi Suomen elokuvasäätiön tuotantoneuvojana 1996–2000, jossa tehtävässä hän tuki yli sataa elokuvatuotantoa.

Jokiranta kuuluu niihin harvoihin suomalaisiin elokuvatuottajiin, jotka tuottavat elokuvia ensi sijassa ulkomaiden markkinoille. Parhaiten ulkomailla ja Suomessa ovat menestyneet Jokirannan yhteistyössä ohjaaja Jalmari Helanderin kanssa tekemät elokuvat Rare Exports (2010) ja Big Game (2015)

Palkinnot 
 Suomen elokuvatuottajien keskusliiton Vuoden elokuvatuottaja -palkinto yhdessä tuottaja Tero Kaukomaan kanssa elokuvista Jadesoturi ja Miehen työ (2007).
 Suomen elokuvatuottajien keskusliiton Vuoden elokuvatuottaja -palkinto elokuvasta Rare Exports (2011).
 Elokuvataiteen valtionpalkinto 2011 yhdessä ohjaaja Jalmari Helanderin kanssa (2011).
 Elokuva- ja tv-alan vientipalkinto Hulda (2015).

Valikoitu filmografia 
 Bonk Business, ohjaus, käsikirjoitus, äänitys, leikkaus (1989)
 Raba Hiff, tuottaja, ohjaus, käsikirjoitus, äänitys (1991)
 Anjovisprinsen, tuottaja, äänitys (1993)
 Onnen pyörät, musiikki (1993)
 Pitkä iltapäivä, tuottaja (1994)
 Tissit ja tango, musiikki (1994)
 Olika Tåg, käsikirjoitus, leikkaus (1994)
 Cyclomania, dramaturginen konsultti (2001)
 Hengittämättä & nauramatta, tuottaja (2002)
 Eila, tuottaja (2003)
 Lapsia ja aikuisia, tuottaja (2004)
 Caasha, tuottaja (2004)
 Jadesoturi, tuottaja, käsikirjoittaja (2006)
 Miehen työ, tuottaja (2007)
 Putoavia enkeleitä, tuottaja (2008)
 Rare Exports, tuottaja, dramaturgi (2010)
 Big Game, tuottaja, alkuperäistarina (2015)
 Sisu, tuottaja (2023)

Lähteet

Aiheesta muualla 
 
 
 Kalle Kinnunen: Big Game – kuinka Hollywood tuotiin Suomeen. Johnny Kniga, 2015.

Suomalaiset elokuvatuottajat
Vuonna 1965 syntyneet
Elävät henkilöt
Luettelo Suomen suurimmista aurinkovoimaloista

Tämä on luettelo Suomen suurimmista aurinkovoimalaitoksista. Oheiseen taulukkoon on listattu valmistuneita, teholtaan vähintään 0,5 MWp:n (MW=megawattia, p= peak eli huippuarvo) suuruisia suomalaisia aurinkoenergiaa kerääviä voimalaitoksia.

Suomen suurimmatkin aurinkovoimalat ovat kansainväliseen mittakaavaan verrattuna pienehköjä, lähinnä kiinteistö- tai yrityskohtaisiin lisäenergia- ja imagotarpeisiin rakennettuja alle 5 MWp:n hankkeita.

Luettelo

Lähteet

Aiheesta muualla
 Suomen suurimman aurinkovoimalan titteli vaihtui jälleen (4/2016) (rakennuslehti.fi)

Sähkö
Aurinkoenergia
Energia Suomessa
aurinkovoimaloista
A
Jan Kuf

Jan Kuf (s. 11. toukokuuta 1991) on tšekkiläinen nykyaikainen viisiottelija. Hän voitti Berliinin MM–kilpailuissa 2015 sekaviestissä kultaa yhdessä Natalie Dianovan kanssa. Varsovan MM–kilpailuissa 2014 Kuf sijoittui yksilökilpailussa pronssille. Sijoittuessaan yhdeksänneksi vuoden 2015 Euroopan–mestaruuskilpailuissa Kuf varmisti paikan Rio de Janeiron olympilaisiin.

Lähteet

Tšekkiläiset nykyaikaiset viisiottelijat
Vuonna 1991 syntyneet
Elävät henkilöt
Hämeenkylän koulu

Hämeenkylän koulu on Länsi-Vantaalla Variston kaupunginosassa sijaitseva noin 770 oppilaan suomenkielinen yhtenäiskoulu (luokka-asteet 1–9). Kouluun kuului keväällä 2016 kaksi rakennuskokonaisuutta, joista suurempi purettiin syksyllä 2016. 

Opetusalan ammattijärjestö (OAJ) valitsi Hämeenkylän koulun Vuoden kouluksi vuonna 2014.

Maaliskuussa 2016 uutisoitiin sisäilman laatuselvityksen tuloksista; Hämeenkylän suuremman koulurakennuksen sisäilma oli vaivannut pitkään opettajia ja oppilaita. Koulun rakenteista löydettiin kosteus- ja mikrobivaurioita sekä myrkyllisiä kemiallisia päästöjä sisäilmaan.

Huhtikuussa 2016 Vantaan kaupunki päätti purkaa suuremman koulurakennuksen epäterveellisen sisäilman johdosta. Kaupunki varautuu rakentamaan uuden koulurakennuksen purettavan koulurakennuksen tilalle. Aiemmin jo lakkautettu Hämeenkylässä sijaitseva Tuomelan koulu suunniteltiin otettavan käyttöön koulun yhtenä väistötilana ainakin lukuvuodeksi 2016–2017. Pikaisesti hahmotellun uudisrakennuksen eräs kustannusarvio oli runsas 21 miljoonaa euroa. Uudisrakennuksen rakentaminen saatetaan jättää muiden Länsi-Vantaalla rakenteilla olevien opetustilojen vaatimien investointien vuoksi vasta 2020-luvun alkuun. Tällöin opetukseen käytettäisiin usean vuoden ajan ainakin osaksi tilapäisiä, kaupungin vuokraamia parakkikoulutiloja.

Joulukuussa 2016 Vantaan Sanomat uutisoi Hämeenkylän koulun luokkien 7.–9. luokkien siirtymisestä Vantaan kaupungin vuokraamaan kuusikerroksiseen toimistorakennukseen Sanomalaan lukukaudesta 2017–2018 eteenpäin. 

Hämeenkylän koulu toimii lukuvuosina 2017–2019 kolmessa eri toimipisteessä: 1.–3. luokat Variston opetuspisteessä (Varistontie 1), 4.–6. luokat Tuomelan opetuspisteessä (Ainontie 44) ja 7.–9. luokat Sanomalan opetuspisteessä.

Uuden koulurakennuksen rakennustyöt aloitettiin alkuvuodesta 2019 ja ne saatiin päätökseen elokuussa 2020. Uusi rakennus ja siihen liitetty liikuntahalli rakennettiin allianssimallilla, jossa pääurakoitsijana toimi NCC Suomi OY.

Lähteet

Aiheesta muualla
Ulla Ojala: Jämpti mutta rento (Opettaja 22-23/2014)  (opettaja.fi)

Vantaan peruskoulut
Varisto (Vantaa)
Nocart

Nocart on lahtelainen, vuonna 2010 perustettu uusiutuvaan energiaan ja paikallisiin energialähteisiin pohjaustuvia energiaratkaisuja ja voimaloita suunnitteleva ja toteuttava suomalainen teollisuusyritys. Keväällä 2016 uutisoitiin yhtiön solmineen toimitussopimukset kahden aurinkoenergiavoimalan toimittamisesta Malawiin ja yhden Nigeriaan.   Tammikuussa 2017 yhtiö kertoi hybridivoimalan toimittamisesta Sambian Läntisen maakunnan Shangombon piirikuntaan. Yrityksellä on ollut energiahankkeita myös Nepaliin ja Keniaan. 

Vuonna 2018 yritys ajautui taloudellisiin vaikeuksiin, kun paljastui että merkittävä osa sen liikevaihdosta perustui myyntisaamisiin todellisen kassavirran ollessa vähäistä. Keskinäinen työeläkevakuutusyhtiö Varma jätti Nocartista konkurssihakemuksen 3. elokuuta, mutta hakemus peruttiin 13. elokuuta yhtiön maksettua velkansa.  

Nocart hakeutui konkurssiin 31.10.2018.

Lähteet

Aurinkoenergiayhtiöt
Suomalaiset energiayhtiöt
Lahtelaiset yritykset
Wout Poels

Wouter "Woet" Poels (s. 1. lokakuuta 1987 Venray, Limburg) on alankomaalainen maantiepyöräilijä, Liège–Bastogne–Liège-klassikon voittaja.

Poels aloitti ammattilaisuransa Vacansoleil-tallissa 2009–2013. Hän edusti Omega Pharma-Quick Stepiä kaudella 2014 ja Team Sky -joukkuetta 2015−2019. Vuodesta 2020 hän on ajanut Bahrain-McLaren / Team Bahrain Victoriousissa.

Poels voitti Liège–Bastogne–Liège-klassikon 2016 kukistettuaan neljän ajajan loppukirissä Michael Albasinin, Rui Costan ja Samuel Sánchezin.

Saavutuksia 
Lähteet: Cyclingbase, Cycling Archives, Pro Cycling Stats

2008
Vuelta Ciclista a León, kokonaiskilpailun voitto
2010
Tour De L'Ain, kokonaiskilpailussa toinen, 5. etapin voitto
Britannian ympäriajo, 4. etapin voitto
2011
Puolan ympäriajo, kokonaiskilpailussa neljäs
Tour De L'Ain, kokonaiskilpailussa toinen, 3. etapin voitto
Espanjan ympäriajo, kokonaiskilpailussa 17:s, 5. ja 15. etapilla toinen
2012
Tirreno–Adriatico, nuorten kilpailun voitto
Luxemburgin ympäriajo, kokonaiskilpailussa toinen, nuorten kilpailun ja 3. etapin voitto
2013
Tour De L'Ain, 4. etapin voitto
2014
Baskimaan ympäriajo, 4. etapin voitto
2015
Tirreno–Adriatico, 4. etapin voitto
Britannian ympäriajo, kokonaiskilpailussa toinen, 5. etapin voitto
2016
Volta a la Comunitat Valenciana, kokonaiskilpailun, 1. etapin (aika-ajo) ja 4. etapin voitto
Katalonian ympäriajo, 5. etapin voitto
La Flèche Wallonne, neljäs
Liège–Bastogne–Liège, voitto
Britannian ympäriajo, 6. etapin voitto
2017
Puolan ympäriajo, kokonaiskilpailussa kolmas, 7. etapin voitto
Espanjan ympäriajo, kokonaiskilpailussa kuudes, 20. etapilla toinen
2018
Vuelta a Andalucía, kokonaiskilpailussa toinen, pistekilpailun ja 2. etapin voitto
Pariisi–Nizza-ajo, 4. etapin (aika-ajo) voitto
Italian ympäriajo, kokonaiskilpailussa 12:s
Britannian ympäriajo, kokonaiskilpailussa toinen, 6. etapin voitto
2019
Tour Down Under, kokonaiskilpailussa kolmas
Volta ao Algarve, kokonaiskilpailussa kolmas
Critérium du Dauphiné, kokonaiskilpailussa neljäs, 7. etapin voitto
2020
Espanjan ympäriajo, kokonaiskilpailussa kuudes
2021
Ranskan ympäriajo, kokonaiskilpailussa 16:s, mäkikirikilpailussa toinen, 15. etapilla kolmas
2022
Vuelta a Andalucia, kokonaiskilpailun ja 4. etapin voitto

Lähteet

Aiheesta muualla 
Virallinen sivusto 

Alankomaalaiset maantiepyöräilijät
Vuonna 1987 syntyneet
Elävät henkilöt
Västerviks IK

Västerviks IK on ruotsalainen jääkiekkoseura Västervikin kaupungista. Joukkue pelaa kaudella 2016–2017 Ruotsin toiseksi korkeimalla sarjatasolla HockeyAllsvenskanissa. Joukkue on perustettu vuonna 1971. Kausi 2016–2017 on joukkueen ensimmäinen kahdella ylemmällä sarjatasolla. Seura on kuulunut alemmilla tasoilla kärkipään joukkueisiin.

Joukkue kaudella 2022–2023

Joukkueenjohto
 Päävalmentaja: Martin Gudmundsson 
 Apuvalmentaja: Niklas Czarnecki 
 Maalivahtivalmentaja: Gabriel Remelin 
 Fysiikkavalmentaja: Anders Dahl 
 Huoltopäällikkö: Jörgen Fransson 
 Huoltopäällikkö: Felix Gustafsson 
 Toimitusjohtaja: Emil Georgsson 
 Joukkueenjohtaja: Pecka Helgesson 

Lähde: EliteProspects

Lähteet

Aiheesta muualla 
Virallinen sivusto 

Västervikin kunta
HockeyAllsvenskan-joukkueet